Video ja kirjeldus LK
Porr Certhia familiaris
Need umbes sinitihase mõõtu ja puukoore tooniga sulanduva sulestikuga linnud jäävad oma tegevusega sageli lihtsalt märkamata, aga nende arvukus talvisel ajal võib küündida vähemalt paarisaja tuhandeni.
Porrid on metsaelanikud ja „metsasanitarid“, kas kuusikutes või kuuse-segametsades, avaramas männikus tegutsevat porri on lihtsam ning päris huvitav jälgida.
Porr on toiduotsingul väga põhjalik. Koorepragude kontrollimist peene ja veidi kõvera nokaga alustatakse puu jalamilt ja liigutakse kergete hüpetega ülespoole kerges spiraalis. Kui lind midagi leiab, siis toetub lind oma jäikadele sabasulgedele. Puuvõrasse jõudes „kukutab“ lind ennast uuesti puu jalamile, kas samale või naaberpuule ja sarnase liikumisega tegevus kordub. Ja nii kuni pimedani välja ehk hulga kauem, kui tihased ja puukoristajad, kelle salkadega vahel koos ringi liigutakse.
Lumepinnale porr naljalt ei lasku ja ei otsi sealt ka puude seemneid.
Porr
Porride vaatlused: LINK